Innotescat sancte ecclesie filiis omnibus futuris et presentibus quod Hugo Dalmatius dedit et concessit Deo et sancte Marie de Firmitate et monachis ejusdem loci, in omni dominatione sua tam in bosco quam in plano, omnes usus necessarios ad pastus peccorum et porcorum omniumque animalium suorum et ad omnia alia necessaria sua explenda. Testes hujus rei: Lebaudus de Senvineis, Meschinus de Jasengie, Willelmus li Saisnis. Hoc ipsum donum laudavit uxor ejusdem Hugonis Dalmatii post mortem ejus apud Marciliacum. Hujus laudationis testes: Meschinus de Jasengie, Wilelmus li Saisnis.